แนวร่วมประชาธิปไตยต่อต้านเผด็จการแห่งชาติ

**แนวร่วมประชาธิปไตยต่อต้านเผด็จการแห่งชาติ** (ชื่อย่อ: นปช.; ) มีชื่อเดิมว่า **แนวร่วมประชาธิปไตยขับไล่เผด็จการ** (ชื่อย่อ: นปก.; ) เป็นกลุ่มเคลื่อนไหวทางการเมืองในประเทศไทย เป็นองค์กรหลักของ**[[เสื้อแดง|กลุ่มคนเสื้อแดง]]** โดยมีสัญลักษณ์หลักคือ สีแดง และเสื้อสีแดง ซึ่งเป็นที่มาของคำว่า เสื้อแดง (ซึ่งในช่วงเริ่มการต่อสู้ใช้สีเหลือง แต่ต่อมาตั้งแต่ช่วงรณรงค์ให้ประชาชนลงประชามติไม่รับร่างรัฐธรรมนูญแห่งราชอาณาจักรไทย พุทธศักราช 2550 ก็เริ่มใช้สีแดง) และมีการใช้เท้าตบ และหัวใจตบ เพื่อล้อเลียนการใช้มือตบของกลุ่มพันธมิตรประชาชนเพื่อประชาธิปไตย

นปก.ก่อตั้งเมื่อ พ.ศ. 2550 โดยรวมกลุ่มเคลื่อนไหวทางการเมือง เพื่อต่อต้านรัฐประหาร พ.ศ. 2549 และขับไล่คณะมนตรีความมั่นคงแห่งชาติ กับพลเอก สุรยุทธ์ จุลานนท์ ออกจากการเป็นนายกรัฐมนตรี แต่ยุติการชุมนุมเมื่อ 26 ธันวาคม พ.ศ. 2550 หลังจากที่พรรคพลังประชาชนได้รับเลือกตั้งเป็นเสียงข้างมากในสภาผู้แทนราษฎร โดยในภายหลังได้กลับมารวมตัวกันอีก เพื่อต่อต้านพันธมิตรประชาชนเพื่อประชาธิปไตย ในเดือนพฤษภาคม พ.ศ. 2551 จนเกิดเหตุการณ์ปะทะกัน โดยมีผู้เสียชีวิตและบาดเจ็บ

หลังการเปลี่ยนขั้วรัฐบาล โดยอภิสิทธิ์ เวชชาชีวะ นปช. กลับมาชุมนุมเคลื่อนไหวครั้งใหญ่เพื่อขับไล่รัฐบาล ในวันที่ 26 มีนาคม พ.ศ. 2552 จนเกิดเหตุการณ์ความไม่สงบเมื่อ เมษายน พ.ศ. 2552 รัฐบาลประกาศสถานการณ์ฉุกเฉินขั้นร้ายแรง และยกกำลังทหารปิดล้อมผู้ชุมนุม จนต้องยุติการชุมนุมเมื่อ 14 เมษายน พ.ศ. 2552 และแกนนำ 3 คน ได้แก่วีระ มุสิกพงศ์, ณัฐวุฒิ ใสยเกื้อ และนายแพทย์ เหวง โตจิราการ ถูกควบคุมตัว และในอีกหลายวันต่อมา รัฐบาลก็ยกเลิกประกาศสถานการณ์ฉุกเฉิน ในปีเดียวกัน นปช.ประกาศตัดความสัมพันธ์ และแยกตัวจากเครือข่ายพลังประชาธิปไตยแดงสยาม เนื่องจากมีทัศนคติและจุดมุ่งหมายที่ต่างกัน

ต่อมาในปี พ.ศ. 2553 นปช.จัดชุมนุมใหญ่ในกรุงเทพมหานครอีกครั้ง เพื่อเรียกร้องให้รัฐบาลอภิสิทธิ์ยุบสภา โดยมีกลุ่มคนไม่ทราบสังกัดใส่ชุดดำใช้กำลังอาวุธโดยเฉพาะเครื่องยิงเอ็ม 79 ซุ่มโจมตีเจ้าหน้าที่ของรัฐ ตั้งแต่วันที่ 14 มีนาคม จนกระทั่งถูกสลายการชุมนุมในวันที่ 10 เมษายน และ 19 พฤษภาคม ภายหลังจากเหตุสลายการชุมนุมบริเวณแยกราชประสงค์ ได้มีการลอบวางเพลิงในสถานที่ต่าง ๆ รวมทั้งใช้อาวุธเอ็ม 79 โจมตีเจ้าหน้าที่ของรัฐ

ภายหลังรัฐประหารในประเทศไทย พ.ศ. 2557 สมาชิกกลุ่ม นปช. ส่วนหนึ่งหลบหนีไปต่างประเทศ เนื่องจากถูกคำสั่งคณะรักษาความสงบแห่งชาติ เรียกให้มารายงานตัว จนกระทั่งเป็นที่มาของการที่ศาลทหารออกหมายจับ

## การปรับโครงสร้างองค์กร
thumb|250x250px|การชุมนุมของ นปช. เมื่อเดือนมีนาคม พ.ศ. 2553 ที่ถนนพระรามที่ 4
วันที่ 9 กรกฎาคม พ.ศ. 2552 ที่สถานีโทรทัศน์ดีสเตชัน ภายในห้างสรรพสินค้าอิมพีเรียลเวิลด์ ลาดพร้าว แกนนำแนวร่วมประชาธิปไตยต่อต้านเผด็จการแห่งชาติ (นปช.) นำโดย วีระ มุสิกพงศ์, จตุพร พรหมพันธุ์, ณัฐวุฒิ ใสยเกื้อ, ชินวัฒน์ หาบุญพาด, มานิตย์ จิตต์จันทร์กลับ, นายแพทย์ เหวง โตจิราการ, อริสมันต์ พงศ์เรืองรอง ร่วมกันแถลงข่าว โดยวีระกล่าวว่า จากผลการประชุมของแกนนำ นปช.เมื่อวันที่ 7-8 กรกฎาคม ที่ผ่านมา ที่จังหวัดกาญจนบุรี มีมติขอเปลี่ยนชื่อจาก แนวร่วมประชาธิปไตยต่อต้านเผด็จการแห่งชาติ เป็น "แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน" เพื่อการดำเนินงานและการเคลื่อนไหวที่เป็นเอกภาพยิ่งขึ้น โดยมีตนเป็นประธาน มานิตย์เป็นที่ปรึกษา ณัฐวุฒิเป็นโฆษก ส่วนผู้ที่ไม่ได้กล่าวชื่อจากข้างต้นเป็นกรรมการ

หลังจากแกนนำ นปช. ชุดที่วีระเป็นประธาน เข้ามอบตัวกับเจ้าหน้าที่ตำรวจ หลังประกาศยอมยุติการชุมนุม ในวันที่ 19 พฤษภาคม พ.ศ. 2553 ทางกลุ่มจึงว่างเว้นจากการมีแกนนำไประยะหนึ่ง โดยในช่วงเวลาดังกล่าว สมบัติ บุญงามอนงค์ มักมีบทบาทเป็นผู้นำมวลชน ในการนัดทำกิจกรรมต่าง ๆ ต่อมาในเดือนพฤศจิกายนปีเดียวกัน จึงมีการตั้งคณะกรรมการ นปช. ชุดรักษาการขึ้น โดยมีธิดา ถาวรเศรษฐ ภรรยานายแพทย์เหวง รักษาการในตำแหน่งประธาน

## แกนนำและคณะกรรมการ

### แกนนำ
จากการปรับโครงสร้างเมื่อปี พ.ศ. 2552 เพื่อให้มีความเป็นเอกภาพมากขึ้น จึงมีการวางตัวบุคคลเพื่อทำหน้าที่ดังต่อไปนี้

* มานิตย์ จิตต์จันทร์กลับ - ที่ปรึกษา
* วีระ มุสิกพงศ์ - ประธาน
* ณัฐวุฒิ ใสยเกื้อ - เลขาธิการและโฆษก
* จตุพร พรหมพันธุ์ - กรรมการ
* นายแพทย์ เหวง โตจิราการ - กรรมการ
* ชินวัฒน์ หาบุญพาด - กรรมการ
* อริสมันต์ พงศ์เรืองรอง - กรรมการ
* พลตรี ขัตติยะ สวัสดิผล - กรรมการ

### แกนนำรักษาการ (พ.ศ. 2550)
แกนนำ นปช.ชุดที่สอง ตั้งขึ้นหลังจากแกนนำชุดแรกทั้ง 8 คน ถูกตำรวจออกหมายจับ หลังจากเหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550 ควบคุมตัวไว้เป็นเวลา 12 วัน จนแกนนำชุดแรกได้รับการปล่อยตัว

* ผู้ช่วยศาสตราจารย์ เมธาพันธ์ โพธิธีรโรจน์ - เลขาธิการสมาคมนักวิชาการเพื่อพระพุทธศาสนา ประธาน
* ประทีป อึ้งทรงธรรม ฮาตะ
* ชินวัฒน์ หาบุญพาด
* ก่อแก้ว พิกุลทอง
* วราวุธ ฐานังกรณ์
* สมบัติ บุญงามอนงค์
* สมยศ พฤกษาเกษมสุข
* สรรเสริญ ศรีอุ่นเรือน
* พิษณุ พรหมสร

### แกนนำชุดปัจจุบัน
* วรชัย เหมะ รองประธานแนวร่วมประชาธิปไตยต่อต้านเผด็จการแห่งชาติ
* สมหวัง อัสราษี รองประธานแนวร่วมประชาธิปไตยต่อต้านเผด็จการแห่งชาติ
* นิสิต สินธุไพร ผู้อำนวยการโรงเรียนผู้ปฏิบัติงาน ระดับกรรมการจังหวัดทั่วประเทศ หรือโรงเรียนแนวร่วมประชาธิปไตยต่อต้านเผด็จการแห่งชาติ
* รองศาสตราจารย์ นายแพทย์ เชิดชัย ตันติศิรินทร์ กรรมการแนวร่วมประชาธิปไตยต่อต้านเผด็จการแห่งชาติส่วนกลาง และผู้ประสานงานแนวร่วมประชาธิปไตยต่อต้านเผด็จการแห่งชาติ ภาคอีสาน (ประเทศไทย)
* สมชาย ไพบูลย์ อดีตสมาชิกสภาเขตบางบอน พรรคไทยรักไทย
* สรรเสริญ ศรีอุ่นเรือน แกนนำ
* ธนาวุฒิ วิชัยดิษฐ โฆษกแนวร่วมประชาธิปไตยต่อต้านเผด็จการแห่งชาติ

### คณะกรรมการชุดรักษาการ
* รังษี เสรีชัย ประธานแนวร่วมประชาธิปไตยต่อต้านเผด็จการแห่งชาติจังหวัดสระบุรี
* จิรายุส เนาวเกตุ
* จ่าสิบตำรวจ ประสิทธิ์ ไชยศีรษะ ประธานแนวร่วมประชาธิปไตยต่อต้านเผด็จการแห่งชาติจังหวัดสมุทรสาคร

### แกนนำระดับจังหวัด
ในยุคที่ธิดาเป็นประธาน นปช. มีแนวคิดในการจัดระบบการนำขึ้นใหม่ โดยให้เลือกตั้งแกนนำส่วนภูมิภาค และในแต่ละจังหวัดทั่วประเทศ ดังมีรายนามที่ปรากฏหลักฐานดังนี้

* นายแพทย์ พงษ์ศักดิ์ ภูสิทธิ์สกุล ประธานแนวร่วมประชาธิปไตยต่อต้านเผด็จการแห่งชาติจังหวัดราชบุรี
* พันตำรวจโท กานต์ เทียนแก้ว ประธานแนวร่วมประชาธิปไตยต่อต้านเผด็จการแห่งชาติจังหวัดลำปาง
* ร้อยตำรวจตรี สุพจน์ อินสว่าง ประธานแนวร่วมประชาธิปไตยต่อต้านเผด็จการแห่งชาติจังหวัดกาญจนบุรี
* มยุรี เศวตาศัย ประธานแนวร่วมประชาธิปไตยต่อต้านเผด็จการแห่งชาติจังหวัดพระนครศรีอยุธยา
* กฤษณพงษ์ พรมบึงรำ แกนนำกลุ่มรักเชียงใหม่ 51 และประธานแดงล้านนาภาคเหนือ 8 จังหวัด
* เสนาะ นุชเจริญ แกนนำแนวร่วมประชาธิปไตยต่อต้านเผด็จการแห่งชาติจังหวัดหนองบัวลำภู
* พันตำรวจเอก ปองเดช เหมรา แกนนำแนวร่วมประชาธิปไตยต่อต้านเผด็จการแห่งชาติจังหวัดสตูล
* มณฑล ไกรวัตนุสสรณ์ แกนนำแนวร่วมประชาธิปไตยต่อต้านเผด็จการแห่งชาติสมุทรสาคร 54 (กลุ่มเสื้อแดงสมุทรสาคร 54)
* กฤษณะ พุ่มสนธิ์ สมาชิกพรรคเพื่อไทย ผู้ช่วยผู้ประสานงานภาคเหนือ
* ฉลอง แสงราษฎร์เมฆินทร์ ประธาน แนวร่วมประชาธิปไตยต่อต้านเผด็จการแห่งชาติจังหวัดนครราชสีมา
* สิระ พิมพ์กลาง ประธานแนวร่วมประชาธิปไตยต่อต้านเผด็จการแห่งชาติจังหวัดสกลนคร หัวหน้าพรรคเพื่อนไทย
* พรทิพย์ ปักษานนท์ ประธานแนวร่วมประชาธิปไตยต่อต้านเผด็จการแห่งชาติจังหวัดเพชรบุรี
* วิสุทธิ์ ตั้งวิทยาภรณ์ ประธานแนวร่วมประชาธิปไตยต่อต้านเผด็จการแห่งชาติจังหวัดภูเก็ต
* อวิรุทธิ์ นาทิพย์ ประธานแนวร่วมประชาธิปไตยต่อต้านเผด็จการแห่งชาติจังหวัดพิษณุโลก
* ณรงค์ บัวบาน ประธานแนวร่วมประชาธิปไตยต่อต้านเผด็จการแห่งชาติจังหวัดตาก
* ศักดา นพสิทธิ์ ประธานแนวร่วมประชาธิปไตยต่อต้านเผด็จการแห่งชาติจังหวัดชลบุรี
* สุริยา ชาติกร ประธานแนวร่วมประชาธิปไตยต่อต้านเผด็จการแห่งชาติจังหวัดกาฬสินธุ์
* พันตำรวจเอก สมพล รัฐกาญจน์ ประธานแนวร่วมประชาธิปไตยต่อต้านเผด็จการแห่งชาติจังหวัดสุราษฎร์ธานี
* ภิรมณ์ ศรีธาตุ ประธานแนวร่วมประชาธิปไตยต่อต้านเผด็จการแห่งชาติจังหวัดระยอง
* ร้อยตำรวจตรี สมศักดิ์ แพทย์สมาน ประธานแนวร่วมประชาธิปไตยต่อต้านเผด็จการแห่งชาติจังหวัดน่าน
* ปัณณวัฒน์ นาคมูล ประธานแนวร่วมประชาธิปไตยต่อต้านเผด็จการแห่งชาติจังหวัดอุตรดิตถ์
* สำราญ สุจาง ประธานแนวร่วมประชาธิปไตยต่อต้านเผด็จการแห่งชาติจังหวัดแม่ฮ่องสอน
* อนุวัธ วงศ์วรรณ ประธานแนวร่วมประชาธิปไตยต่อต้านเผด็จการแห่งชาติจังหวัดแพร่
* สมพร รักหวาน ประธานแนวร่วมประชาธิปไตยต่อต้านเผด็จการแห่งชาติจังหวัดนครศรีธรรมราช
* ร้อยโท ประไพ ฮวดศรี ประธานแนวร่วมประชาธิปไตยต่อต้านเผด็จการแห่งชาติจังหวัดร้อยเอ็ด
* สันต์ชัย เพร็ชประเสริฐ ประธานแนวร่วมประชาธิปไตยต่อต้านเผด็จการแห่งชาติจังหวัดปทุมธานี
* สุณีย์ เหลืองวิจิตร ประธานแนวร่วมประชาธิปไตยต่อต้านเผด็จการแห่งชาติจังหวัดพิจิตร
* อุบลกาญจน์ อมรสิน ประธานแนวร่วมประชาธิปไตยต่อต้านเผด็จการแห่งชาติจังหวัดอุบลราชธานี
* ไชยา สิมมา ประธานแนวร่วมประชาธิปไตยต่อต้านเผด็จการแห่งชาติจังหวัดขอนแก่น
* สำเริง ประจำเรือ หรือ ธีรพัชร์ วราศรีวีระโชติ ประธานแนวร่วมประชาธิปไตยต่อต้านเผด็จการแห่งชาติจังหวัดจันทบุรี
* ศรีวรรณ จันทร์ผง ประธานแนวร่วมประชาธิปไตยต่อต้านเผด็จการแห่งชาติจังหวัดเชียงใหม่
* ขวัญชัย ไพรพนา ประธานแนวร่วมประชาธิปไตยต่อต้านเผด็จการแห่งชาติจังหวัดอุดรธานี
* ธนิต บุญญนสินีเกษม ประธานแนวร่วมประชาธิปไตยต่อต้านเผด็จการแห่งชาติจังหวัดเชียงราย
* ว่าที่ร้อยตรี สุริยะศักดิ์ ฉัตรพิทักษ์กุล ประธานแนวร่วมประชาธิปไตยต่อต้านเผด็จการแห่งชาติจังหวัดสุรินทร์
* สุรชาติ เวชกามา ประธานแนวร่วมประชาธิปไตยต่อต้านเผด็จการแห่งชาติจังหวัดยโสธร
* สถาพร มณีรัตน์ ประธานแนวร่วมประชาธิปไตยต่อต้านเผด็จการแห่งชาติจังหวัดลำพูน
* ไสว ณ พัทลุง ประธานแนวร่วมประชาธิปไตยต่อต้านเผด็จการแห่งชาติอำเภอหาดใหญ่ จังหวัดสงขลา
* สุทิน คลังแสง ประธานแนวร่วมประชาธิปไตยต่อต้านเผด็จการแห่งชาติจังหวัดมหาสารคาม
* วินัย ศรีโรจน์ ประธานแนวร่วมประชาธิปไตยต่อต้านเผด็จการแห่งชาติจังหวัดอำนาจเจริญ
* สุธิดา ตั้งบูรพาจิตร์ ประธานแนวร่วมประชาธิปไตยต่อต้านเผด็จการแห่งชาติจังหวัดประจวบคีรีขันธ์
* ธนพัฒน์ ชัยชนะ ประธานกลุ่มแนวร่วมประชาธิปไตยต่อต้านเผด็จการแห่งชาติหลังเขาจุน อำเภอจุน จังหวัดพะเยา

### คณะกรรมการฝ่ายรักษาความปลอดภัย
* อารี ไกรนรา - หัวหน้าหน่วย เคยเป็นเลขานุการรัฐมนตรีว่าการกระทรวงมหาดไทย ในรัฐบาลยิ่งลักษณ์ ชินวัตร
* ชยุต ใหลเจริญ
* สุรชัย เทวรัตน์
* สิบโท รชต วงศ์ยอด
* ว่าที่ร้อยตรี สุรภัศ จันทิมา - อดีตหัวหน้าพรรคขัตติยะธรรม

### พราหมณ์
* พราหมณ์ ศักดิ์ระพี พรหมชาติ

### คณะกรรมการฝ่ายทนายความและที่ปรึกษากฎหมาย
* คารม พลพรกลาง - ที่ปรึกษากฎหมาย นิตยสารเรดพาวเวอร์เขาถูกคณะรักษาความสงบแห่งชาติออกคำสั่งที่ 42/2557 ให้ไปรายงานตัว ต่อมาได้ย้ายไปเคลื่อนไหวร่วมกับกลุ่มก้าวไกล
* คำนวณ ชโลปถัมภ์ - อดีตนายกสภาทนายความ ทนายฝ่ายจำเลยคดีที่ดินรัชดา
* นรินท์พงศ์ จินาภักดิ์ - นายกสมาคมทนายความแห่งประเทศไทย
* วิญญัติ ชาติมนตรี - เลขาธิการกลุ่มนักกฎหมายอาสาเพื่อสิทธิมนุษยชน
* สุวิทย์ ทองนวล ที่ปรึกษากฎหมาย นิตยสารเรดพาวเวอร์
* ชูชาติ กันภัย รองนายกสมาคมทนายความแห่งประเทศไทย
* โรเบิร์ต อัมสเตอร์ดัม หัวหน้าทนายความคดีระหว่างประเทศ
* อุดม มั่งมีดี อดีตผู้พิพากษาหัวหน้าคณะในศาลฎีกา
* สถิตย์ ไพเราะ อดีตรองประธานศาลกีฎา
* วีรพัฒน์ ปริยวงศ์ นักกฎหมายอิสระ ศาลทหารออกหมายจับฐานขัดคำสั่งคณะรักษาความสงบแห่งชาติที่ 29/2557

### นักวิชาการที่มีแนวคิดสนับสนุน
นักวิชาการที่ชุมนุม และสนับสนุน แนวร่วมประชาธิปไตยต่อต้านเผด็จการแห่งชาติ ประกอบด้วยผู้ทรงคุณวุฒิต่าง ๆ ดังต่อไปนี้
* รองศาสตราจารย์ สุดสงวน สุธีสร - อาจารย์ประจำคณะสังคมสงเคราะห์ศาสตร์ มหาวิทยาลัยธรรมศาสตร์เขาถูกคณะรักษาความสงบแห่งชาติออกคำสั่งที่ 5/2557 ให้ไปรายงานตัวศาลฎีกามีคำสั่งจำคุกเขา 1 เดือน ในวันที่ 8 พ.ย. 2559
* ศาสตราจารย์ วรเจตน์ ภาคีรัตน์ นักวิชาการกลุ่มคณะนิติราษฎร์ ศาลทหารออกหมายจับในความผิดฐานคณะรักษาความสงบแห่งชาติออกคำสั่งฉบับที่ 5/2557
* ผู้ช่วยศาสตราจารย์ สาวตรี สุขศรี นักวิชาการกลุ่มคณะนิติราษฎร์ เขาถูกคณะรักษาความสงบแห่งชาติออกคำสั่งที่ 5/2557 ให้ไปรายงานตัว
* ผู้ช่วยศาสตราจารย์ สุดา รังกุพันธุ์ อดีตอาจารย์ประจำคณะอักษรศาสตร์ จุฬาลงกรณ์มหาวิทยาลัย ศาลทหารออกหมายจับฐานขัดคำสั่งคณะรักษาความสงบแห่งชาติที่ 5/2557
* ผู้ช่วยศาสตราจารย์ จารุพรรณ กุลดิลก สส.บัญชีรายชื่อ พรรคเพื่อไทย อดีตรองคณบดีคณะวิศวกรรมศาสตร์ มหาวิทยาลัยมหิดลบุตรสาว พลตำรวจโท ชัจจ์ กุลดิลก รัฐมนตรีช่วยว่าการกระทรวงคมนาคมเขาถูกคณะรักษาความสงบแห่งชาติออกคำสั่งที่ 14/2557 ให้ไปรายงานตัว
* รองศาสตราจารย์ ปวิน ชัชวาลพงศ์พันธ์ - อาจารย์มหาวิทยาลัยเกียวโต วิทยากรรับเชิญของกลุ่มนปช.อเมริกา โดยเขากล่าวหมิ่นสถาบันกษัตริย์ ในวันที่ 24 มีนาคม พ.ศ. 2556 หัวข้อ สถาบันกษัตริย์กับการเมืองไทย ที่ลอสแอนเจลิสในที่สุดศาลทหารออกหมายจับฐานขัดคำสั่งคณะรักษาความสงบแห่งชาติที่ 5/2557 ซึ่งปัจจุบัน รศ.ปวิน ได้แยกตัวออกมาเคลื่อนไหวด้วยตนเองแล้ว
* ผู้ช่วยศาสตราจารย์ พิชญ์ พงษ์สวัสดิ์ หัวหน้าภาคการปกครอง คณะรัฐศาสตร์ จุฬาลงกรณ์มหาวิทยาลัย
* ผู้ช่วยศาสตราจารย์ เสถียร วิพรมหา - กรรมการบริหารฝ่ายคฤหัสถ์ ศูนย์พิทักษ์พระพุทธศาสนาแห่งประเทศไทย บรรณาธิการมหาประชาชนฉบับความจริงวันนี้ ข้าราชการการเมืองในรัฐบาลยิ่งลักษณ์ ชินวัตร
* ผู้ช่วยศาสตราจารย์ จรัล ดิษฐาอภิชัย ผู้สมัคร สส.พรรคเพื่อไทย ศาลทหารอนุมัติออกหมายจับฐานขัดคำสั่งคณะรักษาความสงบแห่งชาติที่ 3/2557
* ศาสตราจารย์ วิบูลย์ แช่มชื่น ผู้ก่อตั้งหนังสือพิมพ์ไทยเรดนิวส์
* วิโรจน์ อาลี อาจารย์ประจำคณะรัฐศาสตร์ มหาวิทยาลัยธรรมศาสตร์
* คณิน บุญสุวรรณ นักวิชาการอิสระ นักเขียนในหนังสือเรดพาวเวอร์ อดีตหัวหน้าพรรคไทยมหารัฐ อดีตสมาชิกสภาร่างรัฐธธรรมนุญ พ.ศ. 2540
* เอกชัย ไชยนุวัต รองคณบดีคณะนิติศาสตร์ มหาวิทยาลัยสยาม
* ภาคีไนย์ ชมสินทรัพย์มั่น อาจารย์ คณะรัฐศาสตร์ มหาวิทยาลัยราชภัฏรำไพพรรณี
* ผู้ช่วยศาสตราจารย์ สุรพศ ทวีศักดิ์ ผู้ช่วยศาสตราจารย์ มหาวิทยาลัยราชภัฏสวนดุสิต รองผู้อำนวยการศูนย์การศึกษาหัวหิน

### อดีตคณะกรรมการฝ่ายวิชาการ
* รองศาสตราจารย์ วรพล พรหมิกบุตร - เสียชีวิตแล้ว อดีตคณบดีคณะสังคมวิทยาและมานุษยวิทยา มหาวิทยาลัยธรรมศาสตร์ มหาวิทยาลัยธรรมศาสตร์ ที่ปรึกษาหนังสือพิมพ์ไทยเรดนิวส์

## การเคลื่อนไหว
### พ.ศ. 2552 - พ.ศ. 2553

### พ.ศ. 2554
ในวันที่ 9 – 19 กุมภาพันธ์ กลุ่ม นปช.จัดชุมนุมบริเวณศาลอาญา ถนนรัชดาภิเษกในวันที่ 8 มีนาคม วันสตรีสากล ได้มีการชุมนุมของกลุ่มพลังหญิง กลุ่มแนวร่วมประชาธิปไตยต่อต้านเผด็จการแห่งชาติ จัดเสาวนา เรื่อง บทบาทของผู้หญิงในสถานการณ์เศรษฐกืจ สังคม การเมือง ในประเทศไทยในงานได้นำจิตรา คชเดช นักสหภาพแรงงาน ผู้เคยชูป้ายข้อความ 'ดีแต่พูด' ต่อหน้าอภิสิทธิ์ เวชชาชีวะ ขณะปาฐกถาในวันสตรีสากลปีเดียวกัน โดยก่อนหน้านั้นเธอเป็นประธานสหภาพแรงงานไทรอัมพ์อินเตอร์เนชั่นแนลแห่งประเทศไทย แต่ถูกเลิกจ้าง ด้วยข้ออ้างที่เธอสวมเสื้อมีข้อความรณรงค์เพื่อช่วยเหลือผู้ที่ถูกดำเนินคดีข้อหาหมิ่นฯ 

ในวันที่ 12 มีนาคม ได้มีการชุมนุมของกลุ่ม นปช. บริเวณอนุสาวรีย์ประชาธิปไตย โดยมี จตุพร เป็นแกนนำปราศัย มีผู้ร่วมฟังการปราศัยกว่าหมื่นคน

ในวันที่ 27 มีนาคม ได้มีการเปิดตัวกลุ่มกิจกรรม “มาตรา 112: รณรงค์เพื่อความตื่นรู้” โดยมีการตะโกนคำว่ายกเลิก 112 ไปตลอดเส้นทาง จากมหาวิทยาลัยธรรมศาสตร์ ท่าพระจันทร์ ถึง อนุเสาวรีย์ประชาธิปไตย ประกาศจุดยืนให้ยกเลิกกฎหมายประมวลอาญามาตรา 112 แกนนำกลุ่มคือกลุ่ม 24 มิถุนา ประชาธิปไตย ซึ่งเป็นกลุ่มแนวร่วมของแนวร่วมประชาธิปไตยต่อต้านเผด็จการแห่งชาติ จิตรา คชเดช ผู้ถูกเลิกจ้างอันกระทำการให้บริษัทเสื่อมเสียฐานความผิดต่อองค์พระมหากษัตริย์ไทยได้เป็นแกนนำในครั้งนี้
การชุมนุมเนื่องในโอกาสครอบรอบห้าปีรัฐประหาร พ.ศ. 2549 การชุมนุมได้เกิดที่มหาวิทยาลัยธรรมศาสตร์ และที่อนุสาวรีย์ประชาธิปไตย ในครั้งนี้อาจารย์มหาวิทยาลัยธรรมศาสตร์กลุ่มหนึ่งที่ใช้ชื่อว่าคณะนิติราษฎร์ ได้ออกแถลงการณ์ให้ล้มเลิกการตัดสินคดีความของศาลที่เกิดจากรัฐประหาร พ.ศ. 2549 ทั้งหมด มีหลายฝ่ายตั้งข้อสงสัยในเรื่องนี้แม้คณะนิติราษฎร์อ้างว่าไม่ได้ทำเพื่อกลุ่มใดกลุ่มหนึ่งแต่ผู้ที่ได้ประโยชน์มากที่สุดจากการลบล้างคำพิพากษาหากเกิดขึ้นจริงยังคงเป็นบุคคลสำคัญในพรรคเพื่อไทย พรรคพลังประชาชนและพรรคไทยรักไทยรวมถึงบุคคลสำคัญในพรรคร่วมรัฐบาลในขณะนั้น เช่น พรรคชาติไทยพัฒนา, พรรคพลังชล และพรรคมหาชนเนื่องจากบุคคลสำคัญในพรรคดังกล่าวถูกศาลตัดสิทธิทางการเมืองเป็นเวลา 5 ปี อีกทั้งคณะนิติราษฎร์ไม่ได้เสนอให้ล้มล้างผลขอการรัฐประหารในครั้งก่อน ๆ ที่มีการประกาศใช้คณะปฏิวัติที่ส่งผลทางกฎหมายถึงปัจจุบันเช่น คำสั่งคณะปฏิรูปการปกครองแผ่นดินฉบับที่ 37 พ.ศ. 2525 เป็นต้น

วันที่ 10 เมษายน กลุ่มนปช.จัดการชุมนุมที่อนุเสาวรีย์ประชาธิปไตย โดยจตุพรปราศรัยว่า "คุณเอาหน่วยไหนมาฆ่าพวกผม ยังไม่เจ็บปวด ยกเว้นสองหน่วยอย่าเอามาฆ่าผมได้ไหม คือ หนึ่ง ทหารรักษาพระองค์ และสอง ทหารเสือพระราชินี เพราะพวกเรามีความเจ็บปวดว่าเป็นกระสุนพระราชทานใช่ไหม" "มีประเทศไหนบ้างในโลกนี้ฆ่าลูกเพื่อปกป้องพ่อ ฆ่าลูกเพื่อพ่อ ฆ่าลูกเพื่อแม่ มีไอ้ประเทศบ้าประเทศนี้ประเทศเดียว" ซึ่งต่อมา พลเอก ประยุทธ์ จันทร์โอชา ผู้บัญชาการทหารบก มอบอำนาจให้นายทหารพระธรรมนญฟ้องร้อง เนื่องจากเป็นการกล่าวในที่สาธารณะ แต่ธาริต เพ็งดิษฐ์ อธิบดีกรมสอบสวนคดีพิเศษ ไม่สั่งฟ้อง

ในวันที่ 24 เมษายน กลุ่ม นปช.จัดการชุมนุมที่บริเวณสนามโรงเรียนบ้านวังจ๊อม อำเภอเชียงดาว จังหวัดเชียงใหม่ โดยมีจุลพันธ์ อมรวิวัฒน์, วิเชียร ขาวขำ และสมพงษ์ อมรวิวัฒน์ เข้าร่วม

ในวันที่ 19 พฤษภาคม กลุ่ม นปช.ร่วมพิธีรำลึกครบรอบ 1 ปี เหตุการณ์สลายการชุมนุม 19 พฤษภาคม 53 ที่บริเวณสี่แยกราชประสงค์ ก่อนจะร่วมกันวางพวงมาลัย เพื่อสดุดีบุคคลที่เสียชีวิต ในวัดปทุมวนาราม นำโดยผู้ช่วยศาสตราจารย์ เภสัชกรหญิง ธิดา ถาวรเศรษฐ รักษาการประธานแนวร่วมประชาธิปไตยต่อต้านเผด็จการแห่งชาติ และณัฐวุฒิ ไสยเกื้อ

ในวันที่ 19 กันยายน ในงานเสาวนาที่มหาวิทยาลัยธรรมศาสตร์ หัวข้อรัฐประหารเปลี่ยนประเทศไทยอย่างไรได้มีการปะทะกันระหว่างนายแพทย์ ตุลย์ สิทธิสมวงศ์ แทนคุณ จิตต์อิสระ ผู้สมัคร สส.พรรคประชาธิปัตย์โดยกลุ่มนปช.ประสงค์จะทำร้ายร่างกายและได้มีการขว้างปาขวดน้ำใส่นักศึกษาและผู้ร่วมเสาวนาทั้งสองราย

ในวันที่ 10 ธันวาคม การชุมนุมของกลุ่มปัญญาชนแดง นปช.ที่บริเวณอนุสาวรีย์ประชาธิปไตย เพื่อรำลึกวันรัฐธรรมนูญ และรำลึกการเสียชีวิตของแนวร่วมกลุ่มคนเสื้อแดงที่เสียชีวิตเมื่อวันที่ 10 เมษายน พ.ศ. 2553 เริ่มตั้งแต่ 14.00 น. โดยมีการติดตั้งเครื่องขยายเสียง และจอโปรเจกต์เตอร์ขนาดใหญ่ ที่บริเวณลานอนุสาวรีย์ประชาธิปไตยโดยมีผู้มาชุมนุมประมาณ 7000 คนนำโดยพะเยาว์ อัคฮาด แม่ของกมนเกด อัคฮาด

### พ.ศ. 2555
วันที่ 13 กุมภาพันธ์ จตุพร พรหมพันธุ์ ในฐานะแกนนำแนวร่วมประชาธิปไตยต่อต้านเผด็จการแห่งชาติ หรือ นปช. กล่าวถึงการเดินทางมาศาลอาญา ถนนรัชดาภิเษก ในวันที่ 13 กุมภาพันธ์ พ.ศ. 2554 เพื่อจุดมุ่งหมายคือการอ่านจดหมายปรับทุกข์ของแกนนำ นปช. ในเรือนจำ และในวันที่ 19 กุมภาพันธ์ พ.ศ. 2555 ได้ชุมนุมที่ศาลฎีกา เพื่อร่วมกันอ่านจดหมายปรับทุกข์ ขอความยุติธรรม

วันที่ 9 พฤษภาคม ที่ศาลอาญา รัชดาภิเษก เวลา 14.00 น. กลุ่มคนเสื้อแดงเดินทางมารวมตัวกัน เพื่อแสดงความไว้อาลัยให้กับอำพล ตั้งนพกุล โดยได้นำศพของอำพลมาตั้งไว้หน้าป้ายศาล และบนทางเท้ามีการตั้งเต็นท์ นำรถติดตั้งเครื่องขยายเสียง ชูภาพของอำพลต่อมาวันที่ 18 พฤษภาคม พ.ศ. 2555 กลุ่มนปช.ได้มาชุมนุมเพื่อให้กำลังใจ จตุพร พรหมพันธ์ สส.พรรคเพื่อไทย ในคดีที่ศาลรัฐธรรมนูญตัดสินให้พ้นหรือไม่พ้นจากการเป็นสส.หลังจากมีคำพิพากษาให้จตุพร พ้นจากสส.กลุ่มนปช.ได้แสดงความผิดหวังและด่าทอศาลรัฐธรรมนูญ

วันที่ 19 พฤษภาคม กลุ่มคนเสื้อแดงร่วมการชุมนุมซึ่งจัดโดย นปช.ที่บริเวณแยกราชประสงค์ ในเหตุการณ์ครบรอบ 2 ปี การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 โดยศูนย์การค้าเซ็นทรัลเวิลด์ เกษรพลาซา และอมรินทร์พลาซา ประกาศปิดให้บริการตั้งแต่เวลา 15.00 น. สำหรับองค์การขนส่งมวลชนกรุงเทพ (ขสมก) ปรับเปลี่ยนเส้นทางรถประจำทาง 16 สาย เพื่อหลีกเลี่ยงบริเวณแยกราชประสงค์ ส่วนผู้ประกอบการวิสาหกิจย่านราชประสงค์ ออกประกาศให้พนักงานของห้างร้านต่าง ๆ ในบริเวณโดยรอบย่านราชประสงค์ เลิกงานก่อนเวลา 16.00 น. เพื่อให้เดินทางกลับบ้านโดยสะดวก

วันที่ 10 ธันวาคม กลุ่มคนเสื้อแดงราว 5000 คน นำโดยพายัพ ปั้นเกตุ, พันตำรวจเอก ไวพจน์ อาภรณ์รัตน์ และดารุณี กฤตบุญญาลัย ร่วมการชุมนุมซึ่งจัดโดย นปช.ที่บริเวณรอบอนุสาวรีย์ประชาธิปไตย ถนนราชดำเนินกลาง

### พ.ศ. 2556
วันที่ 22 เมษายน กลุ่มสื่อวิทยุประชาชนเพื่อประชาธิปไตย (กวป.) และกลุ่มแนวร่วมคนเสื้อแดงจำนวนหนึ่ง ร่วมกันชุมนุมกดดันให้ตุลาการศาลรัฐธรรมนูญลาออกทั้งคณะ พร้อมทั้งรวบรวมรายชื่อเพื่อถอดถอนด้วย เนื่องจากตุลาการศาลรัฐธรรมนูญบางคน มิได้รับพระบรมราชโองการโปรดเกล้าฯ แต่งตั้ง จึงมีที่มาไม่ชอบธรรม โดยเชื่อกันว่ามีการตั้งค่าหัวตุลาการศาลรัฐธรรมนูญด้วย

วันที่ 2 พฤษภาคม กลุ่มคนเสื้อแดง นำโดยรฎาวัญ วงศ์ศรีวงศ์ เดินทางไปที่หน้าสำนักงานหนังสือพิมพ์ไทยรัฐ ถนนวิภาวดีรังสิต เพื่อประท้วงต่อพฤติกรรมของสมชัย กตัญญุตานันท์ หรือ “ชัย ราชวัตร” การ์ตูนิสต์ ที่แสดงข้อความในเฟซบุ๊ก ตำหนินายกรัฐมนตรียิ่งลักษณ์ ชินวัตร จากการกล่าวปาฐกถาที่ประเทศมองโกเลีย ด้วยถ้อยคำที่ร้ายแรง ต่อมา นายกรัฐมนตรียิ่งลักษณ์ มอบหมายให้ทนายความ เข้าร้องทุกข์กล่าวโทษต่อตำรวจ ให้ดำเนินคดีกับสมชัยฐานหมิ่นประมาท

วันที่ 19 พฤษภาคม กลุ่ม นปช. จัดการชุมนุมรำลึกครบรอบ 3 ปีการสลายการชุมนุมฯ ที่บริเวณแยกราชประสงค์ ซึ่งในเวลา 21:00 น. ทักษิณ ชินวัตร ติดต่อเข้าสู่ที่ชุมนุมด้วยโปรแกรมสไกป์ ผ่านเครือข่ายอินเทอร์เน็ต กล่าวโจมตีกลุ่มการเมืองฝ่ายตรงข้าม ว่าต้องการเผด็จการ มากกว่าประชาธิปไตย และกล่าวแสดงความอาลัยต่อผู้เสียชีวิต จากการสลายการชุมนุมในวันเดียวกันของปี พ.ศ. 2553 ทั้งนี้ ศูนย์การค้าเซ็นทรัลเวิลด์ ประกาศปิดทำการตั้งแต่เวลา 13:00 น.

วันที่ 11 สิงหาคม กลุ่มปฏิญญาหน้าศาล นำโดย ผู้ช่วยศาสตราจารย์ สุดา รังกุพันธุ์ และ ผู้ช่วยศาสตราจารย์ จรัล ดิษฐาอภิชัย จัดการชุมนุมหน้าศาลอาญารัชดาภิเษก โดยจัดทุกวันอาทิตย์ต่อเนื่องไปจนถึงปี พ.ศ. 2557

วันที่ 20 พฤศจิกายน นปช. เข้าร่วมพิธีพระราชทานเพลิงศพ วัดพระศรีมหาธาตุ รองศาสตราจารย์ วรพล พรหมิกบุตร ที่เสียชีวิตเมื่อวันที่ 12 พฤศจิกายน พ.ศ. 2556

### พ.ศ. 2559
ในวันที่ 21 พฤษภาคม ที่ลาสเวกัส สหรัฐ มีการประชุมสมัชชาประชาชนเพื่อประชาธิปไตย จารุพงศ์ เรืองสุวรรณ เป็นประธานกลุ่ม โดยสมาชิกในกลุ่มอาทิ เสน่ห์ ถิ่นแสน (หรือนามแฝง ดร.เพียงดิน รักไทย), ชูพงศ์ ถี่ถ้วน, ผู้ช่วยศาสตราจารย์ จรัล ดิษฐาอภิชัย, สุนัย จุลพงศธร, จาตุรนต์ ฉายแสง, ดารุณี กฤตบุญญาลัย มนูญ หรือ เอนก ชัยชนะ จอม เพชรประดับ และจรรยา ยิ้มประเสริฐ บุคคลบางคนเป็นที่ต้องการตัวในฐานะผู้ต้องหาคดีหมิ่นสถาบัน

### พ.ศ. 2564

วันที่ 4 เมษายน จตุพร พรหมพันธุ์ ประธาน นปช. ร่วมกับพิภพ ธงไชย อดีตแกนนำพันธมิตรประชาชนเพื่อประชาธิปไตย และคณะกรรมการญาติวีรชนพฤษภา 35 นำผู้ชุมนุมหลากหลายกลุ่ม รวมถึงอดีต นปช. จัดการชุมนุมขับไล่พลเอก ประยุทธ์ จันทร์โอชา ให้ลงจากตำแหน่งนายกรัฐมนตรี โดยมีข้อตกลงว่าห้ามเรียกร้องเกี่ยวกับสถาบันพระมหากษัตริย์ไทย

วันที่ 10 เมษายน ที่ อนุสรณ์สถาน 14 ตุลา สี่แยกคอกวัว ถนนราชดำเนินกลาง กลุ่มยูดีดีนิวส์ และอดีตแนวร่วมประชาธิปไตยต่อต้านเผด็จการแห่งชาติ (นปช.) นำโดยธิดา ถาวรเศรษฐ, ณัฐวุฒิ ใสยเกื้อ นายแพทย์ เหวง โตจิราการ ร่วมจัดงานรำลึกและสดุดีวีรชน 11 ปี 10 เม.ย. 53 และอุทิศส่วนกุศลให้แก่ผู้สูญเสียจากเหตุการณ์สลายการชุมนุมเมื่อปี 53 ที่ผ่านมา โดยบรรยากาศภายในงานมีกลุ่มเครือญาติผู้เสียชีวิตจากเหตุการณ์ดังกล่าวและกลุ่มคนเสื้อแดงจากหลากหลายพื้นที่เข้าร่วมงานเป็นจำนวนมาก สำหรับกิจกรรมภายในงานช่วงเช้า มีการประกอบพิธีสงฆ์ถวายสังฆทานแด่พระสงฆ์ 11 รูป จากนั้นเปิดโอกาสให้ผู้ร่วมงานได้วางพวงหรีดดอกไม้ เพื่อแสดงความรำลึกต่อดวงวิญญาณผู้สูญเสีย ก่อนต่อด้วยกิจกรรมเสวนาทางการเมืองโดยตัวแทนนักวิชาการต่าง ๆ จนถึงเวลาประมาณ 15.00 น. โดยไม่มีเหตุการณ์ความรุนแรงใด ๆ 

## การเคลื่อนไหวในต่างประเทศผ่านเครือข่ายสังคมออนไลน์

ศาลทหารออกหมายจับบุคคลตามรายนามต่อไปนี้ซึ่งเป็นแนวร่วมหรืออดีตแกนนำแนวร่วมประชาธิปไตยต่อต้านเผด็จการแห่งชาติ (นปช.) อันเนื่องมาจากการปราศรัย หรือการจัดรายการวิทยุ ผ่านเว็บไซด์ยูทูบและเฟซบุ๊ก สื่อมวลชนมักเรียกว่า "แดงนอก"
ทางการไทยต้องการจับกุมอย่างน้อย 29 ราย อาทิรายนามต่อไปนี้

* รองศาสตราจารย์ ปวิน ชัชวาลพงศ์พันธ์ - ศาลทหารออกหมายจับฐานขัดคำสั่งคณะรักษาความสงบแห่งชาติที่ 5/2557
* ผู้ช่วยศาสตราจารย์ สุดา รังกุพันธุ์ ศาลทหารออกหมายจับฐานขัดคำสั่งคณะรักษาความสงบแห่งชาติที่ 5/2557
* มนูญ หรือ เอนก ชัยชนะ ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* ชูพงษ์ ถี่ถ้วน ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* ชูชีพ ชีวสุทธิ์ ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* เสน่ห์ ถิ่นแสน ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* จักรภพ เพ็ญแข ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* เอกภพ เหลือรา ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* จรรยา ยิ้มประเสริฐ ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* มนัญชยา เกตุแก้ว ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557
* วุฒิพงศ์ กชธรรมคุณ ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 57/2557
* ธันย์ฐวุฒิ ทวีวโรดมกุล ศาลทหารออกหมายจับฐานฝ่าฝืนคำสั่งคณะรักษาความสงบแห่งชาติที่ 53/2557
* วัฒน์ วรรลยางกูร ศาลทหารออกหมายจับ ในวันที่ 13 มิถุนายน พ.ศ. 2557
* ศรัณย์ ฉุยฉาย ศาลทหารออกหมายจับ ในวันที่ 13 มิถุนายน พ.ศ. 2557
* ชนินทร์ คล้ายคลึง ศาลทหารออกหมายจับ ในวันที่ 13 มิถุนายน พ.ศ. 2557
* สุนัย จุลพงศธร ศาลทหารออกหมายจับ ในวันที่ 13 มิถุนายน พ.ศ. 2557
* สุดา รังกุพันธุ์ ศาลทหารออกหมายจับในวันที่ 13 มิถุนายน พ.ศ. 2557
* ดารุณี กฤตบุญญาลัย ศาลทหารออกหมายจับ ในวันที่ 13 มิถุนายน พ.ศ. 2557
* สุรชัย ด่านวัฒนานุสรณ์ ศาลทหารออกหมายจับ ในวันที่ 13 มิถุนายน พ.ศ. 2557
* แอนดรูว์ แม็กเกรเกอร์ มาร์แชลล์ ศาลออกหมายจับ ในวันที่ 22 กรกฎาคม พ.ศ. 2559

## การดำเนินคดี

ศาลสั่งให้ถอนการประกันยศวริศ ชูกล่อม ในวันที่ 22 สิงหาคม พ.ศ. 2555 จากคดีก่อการร้ายตามมาตรา 135/1-135/4 ส่งผลให้ถูกจำคุก

ศาลสั่งให้ถอนการประกันก่อแก้ว พิกุลทอง ในวันที่ 23 เมษายน พ.ศ. 2556 จากคดีก่อการร้ายตามมาตรา 135/1-135/4 ส่งผลให้ถูกจำคุก

อริสมันต์ พงษ์เรืองรอง ถูกจำคุกเมื่อวันที่ 7 ธันวาคม พ.ศ. 2554 ต่อมาเมื่อวันที่ 28 ธันวาคม พ.ศ. 2554 เขาได้รับอนุญาตให้ประกันตัวด้วยวงเกิน 6 ล้านบาท  และต้องจำคุกต่อทันที 1 วันในคดีหมิ่นประมาทศิริโชค โสภา ก่อนที่จะได้รับประกันตัวในวันที่ 29 ธันวาคม พ.ศ. 2554 ไปในวงเงิน 2 แสนบาทโดยในคดีแรกศาลตั้งเงื่อนไขห้ามเดินทางออกนอกประเทศ ต่อมาในวันที่ 3 ธันวาคม พ.ศ. 2555 ศาลชั้นต้นพิพากษาให้เขาถูกจำคุก 1 ปี ในคดีหมิ่นประมาทอภิสิทธิ์ เวชชาชีวะ ต่อมาใช้หลักทรัพย์ประกันตัวไป 1 แสนบาท

วันที่ 2 มีนาคม พ.ศ. 2559 ศาลฎีกาพิพากษาให้จำคุกจตุพร พรหมพันธุ์ 6 เดือน ฐานหมิ่นประมาท อภิสิทธิ์ เวชชาชีวะ โดยศาล เห็นว่าจำเลยมีเจตนาเพื่อยั่วยุปลุกปั่นให้เกิดความวุ่นวาย ไม่ได้ติชมด้วยความสุจริตใจ เป็นความผิดฐานหมิ่นประมาทด้วยการโฆษณา ให้ลงโทษจำคุก 6 เดือน ปรับ 50,000 บาท แต่โทษจำคุกให้รอลงอาญาไว้ 2 ปี และให้จำเลยลงโฆษณาคำพิพากษาในหนังสือพิมพ์รายวันเป็นเวลา 7 วัน โดยจำเลยเป็นผู้ชำระค่าใช้จ่าย 

### ข้อกล่าวหากรณีความผิดต่อองค์พระมหากษัตริย์

กลุ่มของแนวร่วมประชาธิปไตยต่อต้านเผด็จการแห่งชาติ มีการกล่าวถึงว่าฝ่ายตรงข้ามทางการเมืองนั้นแอบอ้างสถาบันกษัตริย์ในการโจมตีทั้งทางการใช้กำลังและการใช้วาทกรรมต่าง ๆ รวมไปถึงแนวร่วมบางส่วนได้เรียกร้องให้สถาบันกษัตริย์รับผิดชอบกับเหตุการณ์รุนแรงต่าง ๆ ในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ไม่ว่าทางเว็บไซต์ต่าง ๆ เช่น นปช. USA  ดร.ภาคิน ธราธรศิริ เขียนบทความบ้านจะดีต้องเริ่มที่พ่อ การชุมนุมที่อนุเสาวรีย์ประชาธิปไตยวันที่ 10 เมษายน พ.ศ. 2554 จตุพรปราศรัยว่า

​ ซึ่งต่อมา พล.อ.ประยุทธ์ จันทร์โอชา ผู้บัญชาการทหารบก มอบอำนาจให้นายทหารพระธรรมนูญฟ้องร้อง เนื่องจากเป็นการกล่าวในที่สาธารณะแต่ ธาริต เพ็งดิษฐ์ อธิบดีกรมสอบสวนคดีพิเศษ สั่งไม่ฟ้อง

ทั้งนี้มีการพบข้อความในเว็บไซต์เฟซบุ๊กและวิดิทัศน์ในเว็บไซต์ยูทูบของแนวร่วมบางส่วนซึ่งกระทำความผิดต่อองค์พระมหากษัตริย์ไทยและได้ถูกดำเนินคดีจำนวนหนึ่ง ที่เด่นชัดคือ วิภาส รักสกุลไทย กรณีทำผิดตามมาตรา 112 และพระราชบัญญัติคอมพิวเตอร์ พ.ศ. 2550 ในการพิมพ์ข้อความในเว็บไซต์เฟซบุ๊ก

กรณี ชูพงศ์ ถี่ถ้วน ดร.เสน่ห์ ถิ่นแสน หรือ เพียงดิน รักไทย ผู้ดำเนินรายการวิทยุชุมชนคนรักทักษิณ ศาลทหารได้ออกหมายจับฐานฝ่าฝืนคำสั่งคณะรักษาความสงบแห่งชาติที่ 49/2557 กรณีการปราศัยผ่านเว็บไซต์ยูทูบเข้าข่ายความผิดต่อองค์พระมหากษัตริย์ไทย

ดร.สมศักดิ์ เจียมธีรสกุล ได้เขียนบทความในเว็บไซต์เฟซบุ๊กตั้งข้อสังเกตถึงการที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีไม่เอ่ยถึงการบาดเจ็บล้มตายจากเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 รวมถึงไม่เอ่ยถึงการบุกยึดท่าอากาศยานในประเทศไทย พ.ศ. 2551 ของพันธมิตรประชาชนเพื่อประชาธิปไตย ในการออกประทานสัมภาษณ์ทางโทรทัศน์ เนื่องจากการกระทำดังกล่าวส่งผลต่อภาคเศรษฐกิจเช่นเดียวกัน และการชุมนุมของ นปช. พ.ศ. 2553 ปรากฏข้อเท็จจริงว่ามีผู้เสียชีวิตและบาดเจ็บจำนวนมากทั้งเจ้าหน้าที่ของรัฐและประชาชนซึ่งมากกว่าการชุมนุมของพันธมิตรประชาชนเพื่อประชาธิปไตย อย่างไรก็ตามบทความดังกล่าวยกย่องพระราชดำรัสสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีที่ทรงกล่าวว่า การเสียทรัพย์สินไม่สำคัญเท่ากับชีวิตคนต่อมาศาลทหารออกหมายจับฐานขัดคำสั่งคณะรักษาความสงบแห่งชาติที่ 65/2557

ชูพงศ์ ถี่ถ้วน กล่าวตอนนึงภายในรายการของตนว่า

จากคำพูดทั้งหมดของแกนนำนปช.คาดว่าส่งผลให้ทหารและตำรวจไม่พอใจจำนวนมากเนื่องจากพระมหากษัตริย์ไทยทรงดำรงตำแหน่งจอมทัพไทยเป็นเจ้านายของทหารและตำรวจการสลายการชุมนุมที่แยกราชประสงค์ พ.ศ. 2553 ที่มีคนเสียชีวิต 107 ราย คนไทยหลายคนจึงอธิบายว่าเพราะนปช.กล่าวด่าทอพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเจ้านายสูงสุดของทหารไทยและตำรวจไทย

## สื่อ
### สื่อสิ่งพิมพ์
สื่อสิ่งพิมพ์ที่จัดทำโดย แกนนำแนวร่วมประชาธิปไตยต่อต้านเผด็จการแห่งชาติ ประกอบด้วย นิตยสารข่าว *มหาประชาชน* (พ.ศ. 2550-2551) หนังสือพิมพ์*มหาประชาชนฉบับความจริงวันนี้* (พ.ศ. 2552-2553) ซึ่งหลังจากสลายการชุมนุมเมื่อวันที่ 19 พฤษภาคม พ.ศ. 2553 ศูนย์อำนวยการแก้ไขสถานการณ์ฉุกเฉิน สั่งห้ามการเสนอข่าวเพื่อจำหน่าย หรือเผยแพร่สิ่งพิมพ์ ที่มีข้อความอาจทำให้ประชาชนเกิดความหวาดกลัว หรือเจตนาบิดเบือนข้อมูลข่าวสาร ทำให้เกิดความเข้าใจผิดในสถานการณ์ฉุกเฉิน จนกระทบต่อความมั่นคงของรัฐ หรือความสงบเรียบร้อย หรือศีลธรรมอันดีของประชาชนในทั่วราชอาณาจักร หลังจากนั้นจึงตีพิมพ์ใหม่ในชื่อ *มหาประชาชนสุดสัปดาห์* (พ.ศ. 2553-2554)

สื่อสิ่งพิมพ์ที่จัดทำโดย กลุ่มของคนเสื้อแดง ประกอบด้วย หนังสือพิมพ์วิวาทะฉบับไทยเรดนิวส์ (พ.ศ. 2552-2553) นิตยสารเสียงทักษิณ (Voice of Taksin) ซึ่งต่อมามีคำสั่งห้ามพิมพ์ ตามพระราชกำหนดการบริหารราชการในสถานการณ์ฉุกเฉิน พุทธศักราช 2548 เช่นกัน เมื่อวันที่ 26 พฤษภาคม พ.ศ. 2553 ศูนย์อำนวยการแก้ไขสถานการณ์ฉุกเฉิน ออกคำสั่งที่ 71/2553 ตามอำนาจของ พระราชกำหนดการบริหารราชการในสถานการณ์ฉุกเฉิน พุทธศักราช 2548

### โทรทัศน์ภาคพื้นดินระบบดิจิทัลในประเทศไทย
สำหรับสถานีวิทยุและโทรทัศน์ภาคพื้นดินระบบดิจิทัล มีสถานีโทรทัศน์วอยซ์ทีวี (พ.ศ. 2557-2562)

### โทรทัศน์ในระบบเคเบิลและผ่านดาวเทียมในประเทศไทย
สื่อประเภทช่องรายการโทรทัศน์ ผ่านระบบดาวเทียม ประกอบด้วย
* สถานีโทรทัศน์พีทีวี (พ.ศ. 2550-2551)
* สถานีโทรทัศน์ดี-สเตชัน (พ.ศ. 2552-2553)
* สถานีโทรทัศน์พีแอนด์พีชาแนล (ยุติออกอากาศก่อน พ.ศ. 2559)
* สถานีโทรทัศน์พีซทีวี (ประเทศไทย) (พ.ศ. 2556-2564) (PSI 214)
* สถานีโทรทัศน์วอยซ์ทีวี (พ.ศ. 2552-2567)
* สถานีโทรทัศน์เคเบิลทีวีเอ็มวีทีวี (PSI 112) และ กลุ่มช่องVideo To Home (V2Hต่าง ๆ) 

### สำนักข่าวและโทรทัศน์ผ่านเครือข่ายอินเทอร์เน็ต
* ยูดีดีนิวส์
* ทีวี 24 หรือ เอเชียอัปเดต (พ.ศ. 2553-2561)
* ประชาไท
* โลกวันนี้ และ โลกวันนี้ วันสุข
* มติชน และ ข่าวสด
* สถานีโทรทัศน์เอ็นบี ทีวี
* สถานีโทรทัศน์ข่าวตรงไปตรงมา (พ.ศ. 2561-ปัจจุบัน)
* สถานีโทรทัศน์ไทยส์วอยซ์ (Thais Voice) (พ.ศ. 2557-ปัจจุบัน)
* สถานีโทรทัศน์แคร์ คิด เคลื่อน ไทย

## อ้างอิง

## แหล่งข้อมูลอื่น

* เว็บไซต์ทางการ
* เว็บไซต์หนังสือพิมพ์ออนไลน์Thailandrecord
* เว็บไซต์หนังสือพิมพ์ออนไลน์Politica
* เว็บไซต์หนังสือพิมพ์ออนไลน์thai-democracy 
*  (น.ป.ช. แดงทั้งแผ่นดิน)
*  (ยูดีดีนิวส์)
*  (หนังสือพิมพ์ออนไลน์Politica (แปรสภาพมาจาก ทีวี24) )
* แนวร่วมประชาธิปไตยต่อต้านเผด็จการแห่งชาติ ที่เฟซบุ๊ก (หนังสือพิมพ์ออนไลน์Thailandrecord)
*  (ยูดีดีนิวส์)
*  (หนังสือพิมพ์ออนไลน์Politica)
*  (กลุ่มก้าวต่อไปเพื่อประชาธิปไตย)
* น.ป.ช. ที่ยูทูบ
* น.ป.ช.ยูเอสเอ ที่ยูทูบ
* เว็บไซด์แดงเชียงใหม่
* เว็บไซด์mediafordemocracy


หมวดหมู่:ขบวนการทางการเมืองในประเทศไทย
หมวดหมู่:การเมืองภาคประชาชน
หมวดหมู่:บทบาททางการเมืองของทักษิณ ชินวัตร